**Európai Cukorrépa Termesztők Nemzetközi Szövetsége**

****

111/9 Boulevard Anspachlaan – B-1000 Brussels

Tel: +32 2 504 60 90 – Fax: +32 2 504 60 99

cibeoffice@cibe-europe.eu – [www.cibe-europe.eu](http://www.cibe-europe.eu)

**A CIBE SAJTÓKÖZLEMÉNYE**

Brüsszel, 2011. október 12.

**Az európai cukorrépa termesztők felháborodtak az Európai Bizottság cukorágazatra vonatkozó jogalkotási javaslatán**

A 160 000 európai cukorrépa termesztő megdöbbent és felháborodott az Európai Bizottság mai napon bemutatott cukorágazatra vonatkozó jogalkotási javaslatán. Ezen javaslat célja nemcsak az, hogy 2015-ig megszabaduljon a cukor ágazat összes jelenlegi rendelkezésétől, hanem, hogy legyengítsen egy dinamikus és jól szervezet szektort Európában. Ez az önkényes, radikális és megalapozatlan javaslat ellentétes minden logikával és ellentmond azon célkitűzéseknek, melyeket a Bizottság saját maga számára határozott meg a 2010. novemberi közleményében. Továbbá, ellentétben azzal, amit Dacian Cioloş az EU Mezőgazdasági és Halászati Biztosa a ma reggeli sajtótájékoztatón kijelentett, az Európa Tanács soha nem döntött a cukor kvóta rendszer lezárásáról, és biztosan nem a KAP állapotfelmérése során, amelyből a cukorágazatot kizárták.

Ezzel a javaslattal a Bizottság egyértelműen azt ajánlja az európai cukorrépa termesztőknek, az EU-s intézményeknek és az uniós polgároknak:

* a cukor ellátási lánc igazságtalan működését és a termesztők jövedelmének csökkenését,
* még több répacukor-gyár bezárást Európában,
* az EU-s cukorpiac destabilizációját, növekvő áringadozást, és az EU-s fogyasztók cukor ellátási biztonságának fenyegetettségét,
* a környezetbarát növekedés, a zöld energia és a bio gazdaság számára egyik legértékesebb fenntartható forrás leépítését,
* számos mezőgazdasági régióban a gazdálkodási rendszerek sokféleségének elpusztítását, és a kiegyensúlyozott területi fejlődés cserbenhagyását Európában.

Ez a javaslat annál inkább érthetetlen, mivel a jelenlegi cukorpiaci rendszer megerősíti az ágazat fenntarthatóságát és versenyképességét, olyan eszközöket tartalmaz, melyek bástyaként védenek a cukor világpiaci árának ingadozásával szemben, biztosítja az ellátás magas minőségét és a fenntartható terméket az európai felhasználók és fogyasztók számára. Valamint biztosítja a termelők igazságos részesedését a hozzáadott értékből, és tiszteletben tart minden EU-s kereskedelmi kötelezettségvállalást, miközben költségvetési szempontból semleges marad. Ezért az európai cukorrépa termesztők határozottan ellenzik a Bizottság javaslatát, és felhívást intéznek a jelenlegi cukorpiac irányítási intézkedéseinek meghosszabbítására, beleértve a kvótát és a cukorrépa minimum árát legalább 2020-ig.

A javaslat, melyet a Bizottság ma bemutatott, nem indokolható semmilyen objektív gazdasági érveléssel és ellenkezik az Európai Parlament állásfoglalásával a KAP-2020-ról, melyet 2011 júniusában szavazott meg. A meggondolatlan út, melyet a Bizottság javasolt, egy hiba, és nem felel meg az EU-s cukorrépa ágazat jövőbeni kihívásainak. Ez egy fenyegetés az európai cukorrépa termesztők és az egész ágazat számára.

Mindazonáltal, a jogalkotási közös döntési folyamat már elkezdődött, és a többi uniós intézmény, különösen az Európa Tanács és az Európai Parlament, minden bizonnyal kifejti véleményét az Európai Bizottság vitatott javaslata kapcsán. Minden európai cukorrépa termesztő aktívan rész fog venni a vitában, és felszólítják a tagállamokat és az Európai Parlament képviselőit, hogy figyeljenek a hangjukra.

Kapcsolat: E. LACOSTE főtitkár - Tel.: + 32 2 504 60 90